**3. NAPIREND**

**E l ő t e r j e s z t é s**

**Balatonhenye Község Önkormányzata Képviselő-testületének**

**2020. szeptember 25-i nyilvános ülésére**

**Tárgy: Balatonhenye Község Önkormányzata Képviselő-testülete az egyes szociális ellátások szabályozásáról szóló önkormányzati rendelete módosításáról**

**Előterjesztő: Kulin Miklós György, polgármester**

**Előkészítette: Nagy Éva ügyintéző**

 **Előterjesztő Jogszabállyal nem ellentétes**

 **dr. Szabó Tímea, jegyző**

Tisztelt Képviselő-testület!

Balatonhenye Község Önkormányzata Képviselő-testülete a településen élő a kérelmezőre irányadó nyugdíjkorhatárt betöltött idősek részére minden évben december hónapban támogatást nyújt. A támogatást a Képviselő-testület a decemberi Adventhez kapcsolódó ünnepség alkalmával szeretné kifizetni.

Az Önkormányzat rendeletében a 18. év feletti tartósan beteg személy ápolására tekintettel nyújtott települési támogatás összege havi 28.500 Ft.

A szociális igazgatásról és szociális ellátásokról szóló 1993. évi III. törvény 45. § (2a)bekezdése szerint a 18. életévét betöltött tartósan beteg hozzátartozójának ápolását, gondozását végző személy részére megállapított települési támogatás a társadalombiztosítási tárgyú jogszabályok alkalmazásában ápolási díjnak minősül, ha az ellátás önkormányzati rendeletben szabályozott havi összege eléri az ápolási díj központi költségvetésről szóló törvényben meghatározott alapösszegének a 80%-át.

 Magyarország 2020. évi központi költségvetéséről szóló 2019. évi LXXI. törvény 64. § (2) bekezdésének c) pontja szerint a Szoctv. 44. § (1) bekezdése szerinti ápolási díj havi alapösszege a 2020. évben 39.365 forint.

 A költségvetési törvényben meghatározott alapösszeg 80 %-a 31.720 Ft, a 18. éven felüli tartósan beteg személy ápolására tekintettel nyújtott települési támogatás összegét 2020 évben ekkora összegben szükséges meghatározni ahhoz, hogy a támogatás a társadalombiztosítási tárgyú jogszabályok vonatkozásában ápolási díjnak minősüljön.

 Figyelemmel az alapösszeg évenkénti változására célszerű a támogatás összegét nem összegszerűen, hanem a költségvetési törvényben meghatározott alapösszeg %-ában meghatározni a rendeletben.

A lakhatási kiadásokra tekintettel nyújtott települési támogatás esetében a támogatás összege az öregségi nyugdíjminimum 0-150 %-áig havi 6000 Ft-ban, míg az öregségi nyugdíjminimum 151%-200%-ig havi 4000 Ft-ban került meghatározásra.

A Képviselő testület a támogatásra való jogosultság jövedelemhatárát az öregségi nyugdíjminimum 250%-ában határozta meg, ezért a támogatás összegének meghatározásakor a felső jövedelemhatárt 250 %-ra szükséges emelni.

A lakhatási kiadásokra tekintettel nyújtott támogatás feltétele, hogy a kérelmezőnek az Önkormányzat felé 60 napon túli tartozása nincs. A tartozás fennállásának igazolása nehézkes, továbbá ilyen tartozással nem rendelkeznek az ügyfelek, valamint maga a tartozás megléte nem szociális feltétel, ezért ezt a rendelkezést célszerű hatályon kívül helyezni.

INDOKOLÁS

1.§ Az időseknek nyújtott támogatás az elmúlt években változó időpontban került kifizetésre. A testület az idei évtől a támogatást ugyanabban az időpontban kívánja kifizetni.

2. § az időskorúak alanyi támogatásának feltételeit szabályozza újra

3. § Az ápolásra tekintettel nyújtott támogatás összege a szociális törvény rendelkezéseihez hasonlóan a mindenkori központi költségvetésben meghatározott alapösszeg 80 %-ában kerül meghatározásra.

4. § A lakhatási kiadásokhoz nyújtott települési támogatás összegének meghatározásakor a jövedelemhatár felső összegét módosítja.

5. § A lakhatási kiadásokhoz nyújtott támogatás feltételéül szabott 60 napon túli önkormányzati felé történő tartozásról szóló rendelkezést helyezi hatályon kívül.

6.§ Megállapításra kerül a rendelet hatálya.

**Előzetes hatásvizsgálat**

**a jogalkotásról szóló 2010. évi CXXX. törvény 17.§ (1) bekezdése alapján**

A rendelet-tervezet címe: Balatonhenye Község Önkormányzata Képviselő-testülete ../2020.(…) önkormányzati rendelete az egyes szociális ellátások szabályozásáról szóló 3/2015.(III.1.) önkormányzati rendelete módosításáról

Társadalmi-gazdasági hatása: Az ápolásra tekintettel nyújtott támogatás összege emelkedik, a magasabb összegű ellátás igénybevételével az ellátott nyugdíjra való jogosultsága szempontjából szolgálati időnek számít. A lakhatási kiadásokhoz nyújtott támogatás támogatási összegének meghatározásakor a jövedelemhatárok pontosítása, az időseknek nyújtható támogatás kiszámíthatóbbá tétele.

Költségvetési hatása: Az egyes támogatásokra a költségvetésben forrást biztosítani szükséges.

Környezeti, egészségi következményei: nincs

Adminisztratív terheket befolyásoló hatása: nincs

Egyéb hatása: nincs.

A rendelet megalkotásának szükségessége: Az ápolási támogatásban részesülők jogviszonyának rendezése. Lakhatási kiadásokhoz nyújtott támogatás összegének pontosítása.

A rendelet megalkotása elmaradása esetén várható következmények:nincs

A rendelet alkalmazásához szükséges feltételek: - személyi: nincs

- szervezeti: nincs

- tárgyi: nincs

- pénzügyi: költségvetési forrás biztosítása

Kérem a Tisztelt Képviselő-testületet, hogy az előterjesztést megvitatni szíveskedjenek.

**Balatonhenye Község Önkormányzata Képviselő-testületének**

**…./2020. (…) önkormányzati rendelete**

 **az egyes szociális ellátások szabályozásáról szóló 3/2015.(III.1.)** **önkormányzati rendelete módosításáról**

Balatonhenye község Önkormányzata Képviselő-testülete a szociális igazgatásról és szociális ellátásokról szóló 1993. évi III. törvény 132. § (4) bekezdés g) pontjában kapott felhatalmazás alapján Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8a. pontjában meghatározott feladatkörében eljárva a következőket rendeli el:

**1. §** Balatonhenye Község Önkormányzata Képviselő-testületének az egyes szociális ellátások szabályozásáról szóló 3/2015.(III.1.) önkormányzati rendelete (a továbbiakban: Szr.) 5.§-a a következő (4) bekezdéssel egészül ki:

„(4) Az időskorú személyeknek nyújtott települési támogatás kifizetése az Önkormányzat által december hónapban rendezett ünnepség keretében történik, a határozat meghozatalát követően.”

**2. §** 9. § (1) bekezdés e) pontja helyébe a következő rendelkezés lép:

 „e) az az időskorú személy, aki életvitelszerűen a településen él, és a kérelem benyújtásakor a 65. életévét betöltötte, ha a támogatásra irányuló kérelmet november 25. és december 15. között benyújtja.”

**3. §** Az Szr.12. § (2) bekezdés b) pontja helyébe a következő rendelkezés lép:

 „b)a 10. § (2) bekezdése esetén a központi költségvetésről szóló törvényben meghatározott alapösszeg 80 %-a.”

**4. §** Az Szr. 12. § (2) bekezdés c) pont cb) alpontjában a „200 %” szövegrész helyébe a „250 %” szöveg lép.

**5. §** Hatályát veszti az Szr. 10. § (3) bekezdés e) pontja.

**6. §** Ez a rendelet a kihirdetését követő napon lép hatályba.

 Kulin Miklós György dr. Szabó Tímea

 polgármester jegyző

A kihirdetés napja: 2020. . …….

 dr. Szabó Tímea

 jegyző